CELEX: 32014R1277
Language: lv
Date: 2014-12-01 00:00:00
Title: Komisijas Īstenošanas regula (ES) Nr. 1277/2014 ( 2014. gada 1. decembris ), ar ko attiecībā uz vielu “lasalocīds” groza Regulu (ES) Nr. 37/2010  Dokuments attiecas uz EEZ

2.12.2014   
            
            
               LV
            
            
               Eiropas Savienības Oficiālais Vēstnesis
            
            
               L 346/23
            
         KOMISIJAS ĪSTENOŠANAS REGULA (ES) Nr. 1277/2014
   (2014. gada 1. decembris),
   ar ko attiecībā uz vielu “lasalocīds” groza Regulu (ES) Nr. 37/2010
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (1), un jo īpaši tās 14. pantu saistībā ar 17. pantu,
   ņemot vērā Eiropas Zāļu aģentūras atzinumu, ko sagatavojusi Veterināro zāļu pastāvīgā komiteja,
   tā kā:
   
               (1)
            
            
               Tādu farmakoloģiski aktīvo vielu maksimāli pieļaujamais atlieku daudzums (turpmāk “MRL”), kuras Savienībā paredzētas izmantošanai veterinārajās zālēs produktīvajiem dzīvniekiem vai lopkopībā izmantojamos biocīdos, ir jānosaka saskaņā ar Regulu (EK) Nr. 470/2009.
            
         
               (2)
            
            
               Farmakoloģiski aktīvās vielas un to klasifikācija pēc to MRL dzīvnieku izcelsmes pārtikas produktos ir izklāstīta Komisijas Regulas (ES) Nr. 37/2010 (2) pielikumā.
            
         
               (3)
            
            
               Lasalocīds pašlaik ir iekļauts Regulas (ES) Nr. 37/2010 pielikuma 1. tabulā kā atļauta viela mājputnu muskuļos, ādā un taukos, aknās, nierēs un olās un liellopu muskuļos, taukos, aknās un nierēs, izņemot dzīvniekus, no kuriem iegūst pienu lietošanai pārtikā.
            
         
               (4)
            
            
               Eiropas Zāļu aģentūrai ir iesniegts pieteikums attiecībā uz grozījumu pašreizējā ierakstā par lasalocīdu.
            
         
               (5)
            
            
               Veterināro zāļu pastāvīgajā komitejā tika iesniegti un novērtēti papildu dati par lasalocīdu. Tāpēc komiteja ieteica grozījumu attiecībā uz pašreizējo lasalocīda pieļaujamo dienas devu, kā arī grozījumu attiecībā uz pašreizējo lasalocīda MRL mājputnos.
            
         
               (6)
            
            
               Saskaņā ar Regulas (EK) Nr. 470/2009 5. pantu Eiropas Zāļu aģentūrai ir jāizskata iespēja izmantot kādai farmakoloģiski aktīvai vielai kādā konkrētā pārtikas produktā noteiktos MRL arī citam pārtikas produktam, kas iegūts no tās pašas sugas, vai iespēja kādai farmakoloģiski aktīvai vielai noteiktos MRL vienai vai vairākām sugām izmantot arī citām sugām.
            
         
               (7)
            
            
               Veterināro zāļu pastāvīgā komiteja secināja, ka šīs vielas ekstrapolācija uz citām produktīvajām sugām nav atbalstāma.
            
         
               (8)
            
            
               Tāpēc Regulas (ES) Nr. 37/2010 pielikuma 1. tabulā ieraksts par lasalocīdu būtu attiecīgi jāgroza.
            
         
               (9)
            
            
               Ir lietderīgi noteikt pamatotu laikposmu, kurā attiecīgās ieinteresētās personas varētu veikt vajadzīgos pasākumus jaunā noteiktā MRL ievērošanai.
            
         
               (10)
            
            
               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 37/2010 pielikumu groza, kā noteikts šīs regulas pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2015. gada 20. februāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 1. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 152, 16.6.2009., 11. lpp.
   
   
      (2)  Komisijas 2009. gada 22. decembra Regula (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura dzīvnieku izcelsmes pārtikas produktos (OV L 15, 20.1.2010., 1. lpp.).
   
      PIELIKUMS
      Regulas (ES) Nr. 37/2010 pielikuma 1. tabulā ierakstu par vielu “lasalocīds” aizstāj ar šādu:
      
         
                     Farmakoloģiski aktīvā viela
                  
                  
                     Marķieratliekas
                  
                  
                     Dzīvnieku suga
                  
                  
                     MRL
                  
                  
                     Izmeklējamie audi
                  
                  
                     Citi noteikumi (saskaņā ar Regulas (EK) Nr. 470/2009 14. panta 7. punktu)
                  
                  
                     Terapeitiskā klasifikācija
                  
               
                     “Lasalocīds
                  
                  
                     Lasalocīds A
                  
                  
                     Mājputni
                  
                  
                     60 μg/kg
                     300 μg/kg
                     150 μg/kg
                     300 μg/kg
                     150 μg/kg
                  
                  
                     Muskuļi
                     Aknas
                     Nieres
                     Āda un tauki dabīgās proporcijās
                     Olas
                  
                  
                     IERAKSTA NAV
                  
                  
                     Pretinfekcijas līdzekļi/antibiotikas”
                  
               
                     Liellopi
                  
                  
                     10 μg/kg
                     20 μg/kg
                     100 μg/kg
                     20 μg/kg
                  
                  
                     Muskuļi
                     Tauki
                     Aknas
                     Nieres
                  
                  
                     Neizmantot dzīvniekiem, no kuriem iegūst pienu lietošanai pārtikā